Lois Maxwell

Lois Ruth Maxwell (Jaiotzez Hooker), Lois Maxwell gisa ezaguna, (Kitchener, Ontario, Kanada, 1927ko otsailaren 14a - Perth, Australia, 2007ko irailaren 29a) Kanadako zinema aktore ospetsua izan zen. 1948an, Urteko Izar Berriaren Urrezko Globoa irabazi zuen. James Bonden filmetako lehen Miss Moneypenny interpretatu zuen; sailaren jarraitzaileentzat benetako Miss Moneypenny izan zen. James Bond saileko hamalau filmetan parte hartu zuen.Minbiziaz hil zen.https://web.archive.org/web/20071120182440/http://www.007spain.com/2007/09/30/fallece-lois-maxwell/

 Biografia 
Irakasle baten eta erizain baten alaba, 15 urterekin etxetik alde egin zuen Bigarren Mundu Gerran Royal Canadian Armyn sartzeko. Soldadu-graduarekin zerbitzatu zuen eta berehala Armadako Entretenimendu Taldeko kide izatera pasa zen, Europan zehar musika eta dantza aktuazioetan aurkeztuz. Bere benetako adina agerian geratu zen bere unitateak Londres bisitatu zuenean. Kanadara itzultzea saihesteko, Royal Academy of Dramatic Arts-en (RADA) eman zuen izena.

20 urte zituela, Hollywoodera joatea erabaki zuen, eta handik gutxira, Urrezko Globo saria irabazi zuen, 1948an, Shirley Templeren That Hagen Girl komedian egindako lanagatik. Life aldizkariaren argazki-edizio batean ere parte hartu zuen, etorkizun handiko beste aktore batekin batera, Marilyn Monroerekin.

Film eta telesail batzuetan parte hartu zuen 1950era arte. Orduan, Erromara joan zen bizitzera bere zinema-ibilbidearekin jarraitzeko. Parisera egindako bidaia batean Peter Marriott ezagutu zuen, telebistako exekutibo bat. 1957an ezkondu zen, eta Londresera joan zen bizitzera. Han jaio ziren bi semeak, Melinda (1958) eta Cristian (1959).

1960ko hamarkadan, telesail eta film askotan agertu zen, bai Erresuma Batuan, bai Kanadan. 1944an Royal Academy of Dramatic Arts-en lankide izan zuen eta bizitza osorako laguna izango zuen Roger Moorerekin batera aritu zen The Saint telesaileko kapitulu batzuetan. 

1962an Miss Moneypennyren rola lortu zuen Eon Productions-en James Bond-en lehen filmean, Dr. No, eta 1985era arte jarraitu zuen paperean agertzen. Ondoren, beste aktore ospetsuek egin zuten paper bera:Caroline Bliss (1987-1989), Samantha Bond (1995-2002) eta Naomie Harris (2012-2021). Eon konpainiatik kanpo beste aktoreak hauek lan hori egin zuten: Barbara Bouchet (Casino Royale) (1967) eta Pamela Salem (Never Say Never Again) (1983).

1973an bere senarra hil zen, bihotzekoak jota, eta Torontora (Kanada) joatea erabaki zuen. Toronto Sun egunkarian eta ehungintzako negozioetan lan egin zuen.

1994an Erresuma Batura itzuli zen alabaren ondoan bizitzeko, Somerseteko Frome herriko landetxe batera erretiratuz. Urte batzuk geroago, kolon eta ondesteko minbizia diagnostikatu zioten, eta ebakuntza egin zioten 2001ean. Berreskuratu ondoren, Australiara joatea erabaki zuen, semearen familiarekin batera, Perthen. Han bizi izan zen hil zen arte, Fremantle ospitalean, 2007ko irailaren 29an, laurogei urte zituela.

 Filmografia aukeratua 
 A Matter of Life and Death (1946) Kevin Shirleyrekin.
 Time Without Pity (1957) Michael Redgraverekin.
 Lolita (1962) James Masonekin.
 The Haunting (1963) Richard Johnsonekin.

 James Bonden filmetan 
 A View to a Kill (1985) Roger Moorerekin.
 Octopussy (1983) Roger Moorerekin.
 For Your Eyes Only (1981) Roger Moorerekin.
 Moonraker (1979) Roger Moorerekin.
 The Spy Who Loved Me (1977) Roger Moorerekin.
 The Man with the Golden Gun (1974) con Roger Moorerekin.
 Live and Let Die (1973) Roger Moorerekin.
 Diamonds Are Forever (1971) Sean Conneryrekin.
 On Her Majesty's Secret Service (1969) George Lazenbyrekin.
 You Only Live Twice (1967) Sean Conneryrekinrekin.
 Thunderball (1965) Sean Connery.
 Goldfinger (1964) Sean Conneryrekin.
 From Russia with Love (1963) Sean Conneryrekin.
 Dr. No'' (1962) Sean Conneryrekin.

 Erreferentziak 

 Kanpo estekak 

Kategoria:Emakume aktoreak
Kategoria:Kanadako aktoreak
Kategoria:Kanadako emakume aktoreak
Kategoria:Minbiziak hildakoak